**Nr.: 30904**

 **Data: 07.08.2018**

 **APROBAT**

 **SECRETAR GENERAL ADJUNCT**

 **FLORENTINA CIORDAȘ**

**REFERAT DE APROBARE**

al proiectului de Ordin al ministrului transporturilor pentru modificarea şi completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor şi infrastructurii nr. 980/2011, cu modificările și completările ulterioare.

Având în vedere faptul că:

 - programul de transport intejudețean de persoane prin servicii regulate își încetează valibilitatea în data de 30.06.2019;

 - operatorii de transport au solicitat, în nenumărate rânduri, implicarea conducerii Ministerului Transporturilor pentru a lua o decizie fermă și rapidă referitoare la modul de alocare a licențelor de traseu aferente curselor din programulul interjudețean (prelungire, atribuire sau liberalizare);

 - operatorilor economici și-au manifestat îngrijorarea în ceea ce privește timpul necesar pentru pregatirea investițiilor în modernizarea parcului de autobuze;

 - prelungirea licențelor de traseu ar îngreuna funcționarea mecanismelor de piață;

 - menținerea anumitor criterii de atribuire a licențelor de traseu nu permit altor operatori de transport rutier accesul la piața de transport cu autobuze noi;

 - menținerea criteriului de atribuire privind vechimea pe traseu, ar putea duce la scăderea motivației pentru asigurarea unei îmbunătățiri continue a calității serviciilor prestate.

 apare necesitatea modificării și completării O.M.T. nr. 980/2011.

Prezentul proiect de ordin al ministrului transporturilor are drept scop atingerea următoarele obiective:

* respectarea principiului liberei concurențe și deschiderea pieței de transport rutier prin eliminarea criteriului vechime neîntreruptă pe traseu, care permitea acordarea de puncte exclusiv operatorilor care au deservit acel traseu.
* flexibilizarea programului de transport pe perioada valabilității acestuia, prin introducerea posibilității administrației locale sau a reprezentanților colectivităților locale de a propune sau solicita anumite modificări ale acestuia;
* îmbunătățirea calității serviciului de transport, creșterea gradului de confort al autovehiculelor, precum și creșterea siguanței rutiere prin înnoirea parcului de autovehicule, urmare a acordării unui punctaj superior pentru vechimea parcului de autobuze;
* deschiderea accesului la piața transportului rutier a operatorilor care au în administrare autobuze închiriate;
* alegerea de către călători a celei mai bune combinații între gradul de confort al autovehiculului, serviciile conexe oferite și tariful practicat prin efectuarea unei curse de către mai mulți operatori de transport.

Față de cele prezentate mai sus, a fost elaborat prezentul proiect de Ordin al ministrului transporturilor, pe care îl supunem aprobării.

 **Cu stimă,**

 **p.DIRECTOR**

 **PAUL TACHE**